
LIETUVOS RESPUBLIKOS ŽEMĖS ŪKIO 
MINISTRAS

ĮSAKYMAS

DĖL ŽUVININKYSTĖS KONTROLĖS PAREIGŪNŲ ATLIEKAMŲ PATIKRINIMŲ TVARKOS APRAŠO PATVIRTINIMO

2014 m. spalio 24 d. Nr. 3D-792
Vilnius


Vadovaudamasi Lietuvos Respublikos žuvininkystės įstatymo 36 straipsnio 5 dalimi,
t v i r t i n u Žuvininkystės kontrolės pareigūnų atliekamų patikrinimų tvarkos aprašą (pridedama).



Žemės ūkio ministrė 								      Virginija Baltraitienė



PATVIRTINTA
Lietuvos Respublikos žemės ūkio ministro 
2014 m. spalio 24 d. įsakymu Nr. 3D-792
(Lietuvos Respublikos žemės ūkio ministro 
įsakymo 2016 m. lapkričio 2 d. 
Nr. 3D-652 redakcija





 SKYRIUS


. Žuvininkystės kontrolės pareigūnų atliekamų patikrinimų tvarkos aprašas (toliau – aprašas)  nustato žuvininkystės kontrolės pareigūnų (toliau – Pareigūnai) atliekamų patikrinimų organizavimo, atlikimo, rezultatų įforminimo ir tvirtinimo, ataskaitų apie žuvininkystės kontrolės patikrinimų rezultatus pateikimo tvarką.
. Aprašas parengtas vadovaujantis 2008 m. rugsėjo 29 d. Tarybos reglamentu (EB) Nr. 1005/2008, nustatančiu Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, iš dalies keičiančiu reglamentus (EEB) Nr. 2847/93, (EB) Nr. 1936/2001 ir (EB) Nr. 601/2004 bei panaikinančiu reglamentus (EB) Nr. 1093/94 ir (EB) Nr. 1447/1999, su visais pakeitimais, 2009 m. spalio 22 d. Komisijos reglamentu (EB) Nr. 1010/2009, kuriuo nustatomos išsamios Tarybos reglamento (EB) Nr. 1005/2008, nustatančio Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, įgyvendinimo taisyklės, su visais pakeitimais, 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006, su visais pakeitimais, 2024 m. rugsėjo 18 d. Europos Parlamento ir Tarybos reglamentu (ES) 2024/2594, kuriuo nustatomos išteklių išsaugojimo, valdymo ir kontrolės priemonės, taikytinos rajone, kuriam taikoma Konvencija dėl būsimo daugiašalio bendradarbiavimo žvejybai šiaurės rytų Atlante, iš dalies keičiamas Europos Parlamento ir Tarybos reglamentas (ES) 2019/1241 ir Tarybos reglamentas (EB) Nr. 1224/2009, taip pat panaikinamas Europos Parlamento ir Tarybos reglamentas (ES) Nr. 1236/2010 ir Tarybos reglamentai (EEB) Nr. 1899/85 ir (EEB) Nr. 1638/87, 2011 m. balandžio 8 d. Komisijos įgyvendinimo reglamentu (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, su visais pakeitimais, 2019 m. gegužės 20 d. Europos Parlamento ir Tarybos reglamentu (ES) Nr. 2019/833, kuriuo nustatomos išsaugojimo ir vykdymo užtikrinimo priemonės, taikytinos Žvejybos šiaurės vakarų Atlante organizacijos reguliuojamame rajone, iš dalies keičiamas Reglamentas (ES) 2016/1627 ir panaikinami Tarybos reglamentai (EB) Nr. 2115/2005 ir (EB) Nr. 1386/2007, su visais pakeitimais, Lietuvos Respublikos žuvininkystės įstatymu, Lietuvos Respublikos viešojo administravimo įstatymu. 
Punkto pakeitimai:
Nr. 3D-400,
2021-06-21,
paskelbta TAR 2021-06-21, i. k. 2021-14003            
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Apraše vartojamos sąvokos apibrėžtos Žuvininkystės įstatyme, Viešojo administravimo įstatyme ir kituose teisės aktuose.
. Pareigūnų atliekamų patikrinimų objektas  – ūkio subjektai, užsiimantys žuvininkyste.
. Ūkio subjektų, užsiimančių žuvininkyste, patikrinimai atliekami siekiant užtikrinti žuvų išteklių naudojimą reglamentuojančių įstatymų ir kitų teisės aktų laikymąsi, vadovaujantis minimalios ir proporcingos priežiūros naštos bei nediskriminavimo principais.
. Ūkio subjektų patikrinimą atlieka Žuvininkystės tarnybos prie Lietuvos Respublikos žemės ūkio ministerijos (toliau – Žuvininkystės tarnyba) Pareigūnai.

 SKYRIUS


. Žuvininkystės tarnyba užtikrina, kad ūkio subjektų, užsiimančių žuvininkyste, patikrinimai galėtų būti atliekami visą parą, įskaitant ir poilsio dienas. Atliekant patikrinimus, turi dalyvauti mažiausiai du Pareigūnai.
. Ūkio subjektų patikrinimai gali būti planiniai, neplaniniai ir atsitiktiniai.
. Planiniai patikrinimai atliekami pagal metinį patikrinimų planą.
. Neplaniniai patikrinimai atliekami Žuvininkystės tarnybos direktoriaus ar jo įgalioto asmens pasirašytu ir nustatyta tvarka užregistruotu Pavedimu atlikti patikrinimą (toliau – Pavedimas). Pavedimo forma tvirtinama Žuvininkystės tarnybos direktoriaus įsakymu. 
Punkto pakeitimai:
Nr. 3D-686,
2024-09-27,
paskelbta TAR 2024-09-27, i. k. 2024-16991            

. Atsitiktiniai patikrinimai gali būti atliekami turint pagrįstų įtarimų dėl galimų žuvininkystę reglamentuojančių teisės aktų pažeidimų (toliau – pažeidimai), kai turi būti skubiai reaguojama ir sprendimą priima Pareigūnai.  
. Atliekant neplaninį patikrinimą, tikrinamam ūkio subjektui arba ūkio subjekto įgaliotam atstovui (toliau – ūkio subjekto atstovas) pateikiama Pavedimo atlikti neplaninį patikrinimą kopija.
. Pavedime nurodoma:
.  patikrinimą atliekančios įstaigos pavadinimas;
. dokumento surašymo data ir registracijos numeris;
. tikrinimui atlikti paskirtų Pareigūnų pareigos, vardai ir pavardės;
. patikrinimo rūšis;
. ūkio subjekto, kurio atžvilgiu atliekamas patikrinimas, pavadinimas / vardas, pavardė, buveinė / adresas, patikrinimo vieta. Neturint numatyto patikrinti ūkio subjekto duomenų, nurodomas patikrinimo vietos adresas (vietovė);
. patikrinimo tikslas ir priežastis;
. patikrinimo atlikimo data ar laikotarpis.
. Pavedime gali būti nurodyta ir kita aprašo 13 punkte nepaminėta informacija.
.  Gali būti atliekami bendri planiniai Žuvininkystės tarnybos ir kitų priežiūrą atliekančių subjektų patikrinimai, jeigu taip sumažėja priežiūros našta ūkio subjektui.
. Patikrinimo metu surašomi dokumentai turi būti pildomi aiškiai, įskaitomai ir tvirtinami juos surašiusių Pareigūnų parašais. Jei šiuose dokumentuose yra atliekami taisymai, jie turi būti patvirtinti Pareigūnų, surašiusių dokumentą, parašais ir įrašu „Taisymu tikėti“.
.	 Patikrinimo metu surašyti dokumentai registruojami pagal Žuvininkystės tarnybos direktoriaus tvirtinamą dokumentacijos planą ir saugomi nustatyta tvarka.
.	 Žuvininkystės tarnyba rengia metines ataskaitas apie atliktus planinius, neplaninius ir atsitiktinius patikrinimus bei jų rezultatus ir pateikia jas Žemės ūkio ministerijai iki kiekvienų metų sausio 30 d.
. Planinio ar neplaninio ūkio subjekto veiklos patikrinimo metu paaiškėjus, kad yra būtinybė tikrinti ir kitas ūkio subjekto veiklos sritis, kurios nebuvo numatytos metiniame patikrinimų plane arba nurodytos Pavedime, Žuvininkystės tarnybos Pareigūnai, raštu išdėstę papildomas aplinkybes ir suderinę su tiesioginiu vadovu, turi teisę išplėsti ūkio subjekto veiklos patikrinimo sritį ir laiką. 
Papildyta punktu:
Nr. 3D-686,
2024-09-27,
paskelbta TAR 2024-09-27, i. k. 2024-16991        

 SKYRIUS


. Žuvininkystės tarnyba sudaro kitų metų metinį patikrinimų planą (toliau – Patikrinimų planas) ir jį tvirtina Žuvininkystės tarnybos direktoriaus įsakymu ne vėliau kaip iki einamųjų metų gruodžio 15 d. Patikrinimų planas sudaromas:
. atsižvelgiant į rizikos kriterijus, nustatytus Žuvininkystės tarnybos direktoriaus įsakymu patvirtintuose teisės aktuose dėl ūkio subjektų atrankos žuvininkystės kontrolės pareigūnų atliekamiems planiniams patikrinimams;
. vadovaujantis teisės aktais, reglamentuojančiais žvejybos produktų gamintojų organizacijų ir akvakultūros produktų gamintojų organizacijų veiklos tikrinimo periodiškumą. 
Punkto pakeitimai:
Nr. 3D-44,
2024-01-19,
paskelbta TAR 2024-01-19, i. k. 2024-00906            

. Žuvininkystės tarnyba patvirtintą Patikrinimų planą ir jo pakeitimus (patikslinimus) paskelbia savo interneto svetainėje. Žuvininkystės tarnyba į Patikrinimų planą įtrauktus ūkio subjektus informuoja individualiai raštu arba elektroniniu būdu ne vėliau kaip per 3 darbo dienas po Patikrinimų plano patvirtinimo ar jo pakeitimo (patikslinimo). Siekiant pakeisti arba patikslinti patikrinimų datą, tikrinamo ūkio subjekto pavadinimą ar adresą, Žuvininkystės tarnybos direktoriaus įsakymu turi būti tikslinamas Patikrinimų planas likus 10 darbo dienų prieš planuojamą ūkio subjekto patikrinimą.  Patikrinimų planas yra pateikiamas Žemės ūkio ministerijai ne vėliau kaip per 3 darbo dienas po Patikrinimų plano patvirtinimo ar jo pakeitimo (patikslinimo).
. Patikrinimų plane nurodoma: planuojamo patikrinimo data (gali būti 4 savaičių tikslumu), Žuvininkystės tarnybos struktūrinio padalinio, atliekančio patikrinimą, pavadinimas, numatomo tikrinti ūkio subjekto rekvizitai (planuojant tikrinti ūkio subjektą – buveinės adresas, valdomą žvejybos laivą – žvejybos uosto pavadinimas arba žvejybos produktų iškrovimo vieta), rizikos kriterijai, numatyti teisės aktuose, nurodytuose 19.1 papunktyje, pagal kuriuos buvo atrinktas ūkio subjektas, ir kita tikrinimui reikalinga informacija. 
Punkto pakeitimai:
Nr. 3D-44,
2024-01-19,
paskelbta TAR 2024-01-19, i. k. 2024-00906            

. Žuvininkystės tarnyba, prieš pradėdama ūkio subjekto planinį patikrinimą, likus ne mažiau kaip 10 darbo dienų, privalo ūkio subjektą raštu arba elektroniniu būdu informuoti apie numatomą vykdyti patikrinimą, nurodyti atliekamo patikrinimo pagrindą, trukmę, terminą, dalyką ir pateikti preliminarų dokumentų, kuriuos ūkio subjektas turi pateikti Žuvininkystės tarnybai, sąrašą. 
Punkto pakeitimai:
Nr. 3D-686,
2024-09-27,
paskelbta TAR 2024-09-27, i. k. 2024-16991            

. Likus ne mažiau kaip 3 darbo dienoms iki numatyto planinio patikrinimo, ūkio subjektui raštu informavus Žuvininkystės tarnybą apie objektyvias aplinkybes, dėl kurių nurodytą dieną negali būti atliekamas patikrinimas, bendru sutarimu gali būti numatyta kita patikrinimo data.

.  Planinio ūkio subjekto veiklos patikrinimo maksimali trukmė neturi viršyti 2 valandų, išskyrus Aprašo 181 punkte nustatytus atvejus. Į ūkio subjekto veiklos patikrinimo trukmę neįskaičiuojamas laikotarpis, per kurį ūkio subjektas Žuvininkystės tarnybos prašymu turi pateikti papildomą informaciją, dokumentus. 
Papildyta punktu:
Nr. 3D-686,
2024-09-27,
paskelbta TAR 2024-09-27, i. k. 2024-16991        

 SKYRIUS


Pakeistas skyriaus pavadinimas:
Nr. 3D-400,
2021-06-21,
paskelbta TAR 2021-06-21, i. k. 2021-14003        

. Neplaniniai patikrinimai gali būti atliekami:
. gavus kito kompetentingo viešojo administravimo subjekto rašytinį motyvuotą prašymą ar pavedimą, ar kitos valstybės kompetentingos institucijos prašymą;
. gavus skundą dėl konkrečių ūkio subjekto veiksmų ar neveikimo;
. siekiant užtikrinti, kad būtų pašalinti ūkio subjekto veiklos ankstesnio patikrinimo metu nustatyti teisės aktų pažeidimai ir įgyvendinti priimti sprendimai;
. vykdant Europos Sąjungos teisės aktų, įstatymų ar kitų teisės aktų nustatytus reikalavimus. 
.	 Atsitiktiniai patikrinimai gali būti atliekami:
. turint informacijos ar kilus pagrįstų įtarimų dėl ūkio subjekto veiklos, kuri gali prieštarauti teisės aktams ar neatitikti teisės aktų reikalavimų;
. turint žinių arba pagrįstai įtariant, kad transporto priemonėje yra neteisėtų žvejybos produktų;
. įtariant, kad transporto priemonė yra daromo pažeidimo įrankis arba priemonė ar transporto priemonėje gali būti asmenų padariusių pažeidimus;
. Žuvininkystės tarnyba patikrinimus pagal Žvejybos šiaurės vakarų Atlante organizacijos (toliau – NAFO) nustatomus reikalavimus organizuoja ir vykdo vadovaudamasi Reglamento (ES) 2019/833 28–31, 33–40, 42–43 ir 45 straipsnių nuostatomis. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        
Punkto pakeitimai:
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Žuvininkystės tarnyba patikrinimus pagal Žvejybos šiaurės rytų Atlanto komisijos (toliau – NEAFC) nustatomus reikalavimus organizuoja ir vykdo vadovaudamasi Reglamento (ES) 2024/2594 20–23, 25–31, 33–35, 37–38 straipsnių nuostatomis. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        
Punkto pakeitimai:
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Neplaninio ir atsitiktinio ūkio subjekto veiklos patikrinimo trukmė priklauso nuo faktinių tyrimo eigos aplinkybių. 
Papildyta punktu:
Nr. 3D-686,
2024-09-27,
paskelbta TAR 2024-09-27, i. k. 2024-16991        

 SKYRIUS


. Ūkio subjektai tikrinami tiesiogiai ir vykdant ūkio subjekto stebėseną nuotoliniu būdu, vadovaujantis Žuvininkystės įstatymo 37 straipsniu.
. Ūkio subjektų veiklos tiesioginis patikrinimas atliekamas dalyvaujant ūkio subjektui arba ūkio subjekto atstovui.
. Pareigūnai tiesioginio patikrinimo pradžioje turi prisistatyti ūkio subjektui arba ūkio subjekto atstovui, parodyti tarnybinį pažymėjimą, pasirašytinai supažindinti jį su Pavedimu, jei toks privalomas.
. Pareigūnų reikalavimu ūkio subjektas arba ūkio subjekto atstovas turi pateikti veiklos teisėtumo patvirtinimo dokumentą bei asmens tapatybės patvirtinimo dokumentą.
. Tais atvejais, kai ūkio subjektas arba ūkio subjekto atstovas nevykdo teisėtų Pareigūnų nurodymų, ir jeigu įtariama, kad gali būti išvežamos ar naikinamos prekės, dokumentai ar kiti įtariamos neteisėtos veiklos įrodymai, ir kitais atvejais, kai Pareigūnams trukdoma atlikti tikrinimą, Pareigūnai nedelsdami imasi Lietuvos Respublikos administracinių nusižengimų kodekse numatytų administracinių nusižengimų bylų teisenos užtikrinimo priemonių) ir surašo tarnybinį pranešimą, kuriame nurodo priežastis, sutrukdžiusias atlikti ūkio subjekto veiklos patikrinimą, ir ne vėliau kaip per vieną darbo dieną jį pateikia Žuvininkystės tarnybos direktoriui ar jo įgaliotam asmeniui sprendimui priimti.
. Pareigūnams įtarus, kad gali būti atliekamas sunkus pažeidimas bei siekiant nutraukti daromą sunkų pažeidimą, užkirsti kelią sunkiems pažeidimams, užtikrinti bylų nagrinėjimą ir nutarimų priėmimą, Pareigūnai, vadovaudamiesi Žuvininkystės įstatymo 54 straipsnio 3 dalies nuostatomis, gali imtis neatidėliotinų vykdymo priemonių, numatytų Žuvininkystės įstatymo 54 straipsnio 2 dalyje.
. Patikrinimus NAFO reguliuojamame rajone Pareigūnai atlieka vadovaudamiesi Reglamento (ES) 2019/833 28, 30, 31, 34–36 ir 45 straipsnių nustatyta tvarka. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        
Punkto pakeitimai:
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Patikrinimus NEAFC reguliuojamame rajone Pareigūnai atlieka vadovaudamiesi Reglamento (ES) 2024/2594 20–23, 34–35, 37–38 straipsnių nustatyta tvarka. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        
Punkto pakeitimai:
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Jeigu atsiranda poreikis atlikti neplaninį arba atsitiktinį ūkio subjekto veiklos patikrinimą, bet yra numatyta atlikti planinį ūkio subjekto veiklos patikrinimą arba neplaninį jo veiklos patikrinimą dėl kitos priežasties, atliekamas tik vienas planinis ar neplaninis ūkio subjekto veiklos patikrinimas. 
Papildyta punktu:
Nr. 3D-686,
2024-09-27,
paskelbta TAR 2024-09-27, i. k. 2024-16991        

 SKYRIUS



. Ūkio subjekto tiesioginio patikrinimo metu Pareigūnai surašo ir supažindina ūkio subjektą arba ūkio subjekto atstovą su ūkio subjekto patikrinimo aktu (toliau – Patikrinimo aktas) bei informuoja apie tai tiesioginį savo vadovą. Jei buvo patikrintas žvejybos laivas su kitos Europos Sąjungos valstybės narės vėliava ir patikrinimo metu nustatyta pažeidimų, Patikrinimo akto kopija nedelsiant pateikiama tos valstybės narės kompetentingai institucijai. Jeigu vykdoma ūkio subjekto stebėsena nuotoliniu būdu, Pareigūnai surašo Patikrinimo aktą tik tuo atveju, jei yra nustatomas ūkio subjekto padarytas pažeidimas. Patikrinimo akto kopija yra pateikiama ūkio subjektui arba ūkio subjekto atstovui susipažinti. Ūkio subjektas arba ūkio subjekto atstovas gali pateikti paaiškinimus bei pasiūlymus dėl įtariamo pažeidimo padarymo ne vėliau kaip per 15 darbo dienų nuo Patikrinimo akto išsiuntimo dienos.
. Jeigu buvo nustatytas pažeidimas, surašomas Administracinio nusižengimo protokolas, vadovaujantis Lietuvos Respublikos Vyriausybės 2015 m. birželio 22 d. nutarimu Nr. 640 „Dėl Administracinio nusižengimo protokolo, Nutarimo administracinio nusižengimo byloje, Nutarimo dėl administracinio nusižengimo, kai protokolas nesurašomas, formų ir jų pildymo taisyklių patvirtinimo“, ir (arba) Sunkaus pažeidimo protokolas, kai ūkio subjektas atsakomybėn traukiamas pagal Žuvininkystės įstatymą. 
Punkto pakeitimai:
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Ūkio subjekto veiklos Patikrinimo akto ir Sunkaus pažeidimo protokolo formas nustato Žuvininkystės tarnyba.
. Administracinio nusižengimo protokolas ir (arba) Sunkaus pažeidimo protokolas (toliau bet kuris iš jų – Protokolas) surašomas pažeidimo padarymo vietoje, dalyvaujant atsakomybėn patrauktam fiziniam asmeniui, ūkio subjektui arba ūkio subjekto atstovui. 
. Jeigu Protokolo negalima surašyti pažeidimo padarymo vietoje dėl to, kad nedalyvauja atsakomybėn traukiamas fizinis asmuo, ūkio subjektas arba ūkio subjekto atstovas, nėra sąlygų surašyti Protokolo (dėl nepalankių oro sąlygų, didelio jūros bangavimo esant laive ir pan.) arba ūkio subjektas tikrinamas nuotoliniu būdu, Protokolas turi būti surašytas ne vėliau kaip per 20 darbo dienų (jeigu ūkio subjektas tikrinamas nuotoliniu būdu, ne vėliau kaip per 40 darbo dienų) nuo pažeidimo nustatymo dienos. Jeigu per šį laikotarpį administracinėn atsakomybėn traukiamas fizinis asmuo, ūkio subjektas arba ūkio subjekto atstovas neatvyksta dalyvauti surašant Protokolą, jis surašomas atsakomybėn traukiamam fiziniam asmeniui, ūkio subjektui arba ūkio subjekto atstovui nedalyvaujant. 
. Jeigu ūkio subjektas arba ūkio subjekto atstovas patikrinimo metu žodžiu ar raštu pateikia pastabų, duomenų ar dokumentų, tai turi būti pažymima Patikrinimo akte ir šios pastabos, duomenys ar dokumentai būtinai pridedami prie Patikrinimo akto.
. Kiekvienas Pareigūnų nustatytas pažeidimo faktas Patikrinimo akte turi būti aprašomas atskirai. Pažeidimo nustatymo faktas turi būti pagrindžiamas duomenimis, kuriais remdamiesi Pareigūnai konstatuoja pažeidimą. 
. Patikrinimo akte surašomi duomenys kaip nurodyta Reglamento (ES) Nr. 404/2011 XXVII priede.
. Patikrinimo akto dėstomojoje dalyje turi būti aprašyta ūkio subjekto veiklos patikrinimo eiga, rezultatai, kas konkrečiai tikrinta ir kas nustatyta.
. Pažeidimo esmė Patikrinimo akto dėstomojoje dalyje turi būti išdėstyta aiškiai ir tiksliai.
. Atlikus pakartotinę ūkio subjekto veiklos patikrą, Patikrinimo akte nerašomi ankstesnio patikrinimo metu nustatyti pažeidimai, o nurodomi padaryti nauji pažeidimai arba anksčiau nustatytų pažeidimų ištaisymo faktas.
. Jeigu Patikrinimo akte trūksta vietos ūkio subjekto patikrinimo eigai aprašyti, naudojami papildomi lapai. Tokiu atveju Pareigūnai ir ūkio subjektas arba ūkio subjekto atstovas pasirašo ir papildomuose lapuose.
. Pažeidimus Pareigūnai registruoja Administracinių nusižengimų registre ir Žemės ūkio ir maisto produktų rinkos informacinės sistemos posistemėje – Žuvininkystės duomenų informacinėje sistemoje.
. Už tinkamą planinio ir neplaninio patikrinimo atlikimą ir rezultatų įforminimą atsako tikrinimą atlikę ir dokumentus surašę Pareigūnai. 
. Patikrinimus NAFO reguliuojamame rajone Pareigūnai įformina, vadovaudamiesi Reglamento (ES) 2019/833 33 ir 34 straipsnio reikalavimais. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        

. Patikrinimus NEAFC reguliuojamame rajone Pareigūnai įformina vadovaudamiesi Reglamento (ES) 2024/2594 23 straipsnio reikalavimais. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        
Punkto pakeitimai:
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Žuvininkystės tarnyba informuoja Europos Komisiją ir jos paskirtą instituciją apie  patikrinimų NAFO reguliuojamame rajone rezultatus, vadovaudamasi Reglamento (ES) 2019/833 33, 34, 36 ir 45 straipsnių nustatyta tvarka. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        

. Žuvininkystės tarnyba informuoja Europos Komisiją ir jos paskirtą instituciją apie patikrinimų NEAFC reguliuojamame rajone rezultatus, vadovaudamasi Reglamento (ES) 2024/2594 34, 37, 38 ir 40 straipsnių nustatyta tvarka. 
Papildyta punktu:
Nr. 3D-521,
2025-10-22,
paskelbta TAR 2025-10-22, i. k. 2025-17551        

 SKYRIUS



. Atlikdami ūkio subjekto patikrinimą, Pareigūnai turi teisę paimti dokumentus ir (ar) daiktus, kurie yra įtariamo teisės pažeidimo įrankis arba tiesioginis objektas, bei realizuoti paimtus žvejybos produktus, kaip tai numatyta Žuvininkystės įstatymo 38 straipsnyje.
. Daiktų ir (ar) dokumentų paėmimo, konfiskavimo, saugojimo, grąžinimo bei žvejybos produktų realizavimo tvarką nustato Žuvininkystės tarnyba. 
. Daiktų ir (ar) dokumentų paėmimas įforminamas Protokole.
. Sprendimas dėl daiktų ir (ar) dokumentų konfiskavimo priimamas Nutarimu administracinio nusižengimo byloje, vadovaujantis Lietuvos Respublikos Vyriausybės 2015 m. birželio 22 d. nutarimu Nr. 640 „Dėl Administracinio nusižengimo protokolo, Nutarimo administracinio nusižengimo byloje, Nutarimo dėl administracinio nusižengimo, kai protokolas nesurašomas, formų ir jų pildymo taisyklių patvirtinimo“,  arba Nutarimu sunkaus pažeidimo byloje. Sunkaus pažeidimo nutarimo formą nustato Žuvininkystės tarnyba. 

 SKYRIUS



. Žuvininkystės tarnyba kartą per metus teikia Europos Komisijai ir jos paskirtai institucijai informaciją, vadovaudamasi Reglamento (ES) 2019/833 29 ir 37 straipsnių reikalavimais.
Punkto pakeitimai:
Nr. 3D-400,
2021-06-21,
paskelbta TAR 2021-06-21, i. k. 2021-14003            

. Žuvininkystės tarnyba kartą teikia Europos Komisijai informaciją, vadovaudamasi Reglamento (ES) 2024/2594 8 ir 40 straipsnių reikalavimais. 
Punkto pakeitimai:
Nr. 3D-400,
2021-06-21,
paskelbta TAR 2021-06-21, i. k. 2021-14003            
Nr. 3D-521,
2025-10-22,
paskelbta TAR 2025-10-22, i. k. 2025-17551            

. Ūkio subjekto tikrinimo aktai, jų priedai ir kita su tikrinimu susijusi medžiaga turi būti saugomi Lietuvos vyriausiojo archyvaro tarnybos nustatyta tvarka.
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        

. Pareigūnas, pažeidęs šio aprašo nuostatas, atsako Lietuvos Respublikos teisės aktų nustatyta tvarka. 
Papildyta punktu:
Nr. 3D-400,
2021-06-21,
paskelbta TAR 2021-06-21, i. k. 2021-14003        

____________________
Priedo pakeitimai:
Nr. 3D-652,
2016-11-02,
paskelbta TAR 2016-11-03, i. k. 2016-26155            

Priedas. Neteko galios nuo 2024-09-28
Priedo naikinimas:
Nr. 3D-686,
2024-09-27,
paskelbta TAR 2024-09-27, i. k. 2024-16991        
Priedo pakeitimai:
Nr. 3D-652,
2016-11-02,
paskelbta TAR 2016-11-03, i. k. 2016-26155            



Pakeitimai:

1.

                    Lietuvos Respublikos žemės ūkio ministerija, Įsakymas
                
Nr. 3D-214,
2015-03-24,
paskelbta TAR 2015-03-24, i. k. 2015-04237                
Dėl žemės ūkio ministro 2014 m. spalio 24 d. įsakymo Nr. 3D-792 „Dėl Žuvininkystės kontrolės pareigūnų atliekamų patikrinimų tvarkos aprašo patvirtinimo“ pakeitimo

2.

                    Lietuvos Respublikos žemės ūkio ministerija, Įsakymas
                
Nr. 3D-652,
2016-11-02,
paskelbta TAR 2016-11-03, i. k. 2016-26155                
Dėl žemės ūkio ministro 2014 m. spalio 24 d. įsakymo Nr. 3D-792 „Dėl Žuvininkystės kontrolės pareigūnų atliekamų patikrinimų tvarkos aprašo patvirtinimo“ pakeitimo

3.

                    Lietuvos Respublikos žemės ūkio ministerija, Įsakymas
                
Nr. 3D-400,
2021-06-21,
paskelbta TAR 2021-06-21, i. k. 2021-14003                
Dėl žemės ūkio ministro 2014 m. spalio 24 d. įsakymo Nr. 3D-792 „Dėl Žuvininkystės kontrolės pareigūnų atliekamų patikrinimų tvarkos aprašo patvirtinimo“ pakeitimo

4.

                    Lietuvos Respublikos žemės ūkio ministerija, Įsakymas
                
Nr. 3D-44,
2024-01-19,
paskelbta TAR 2024-01-19, i. k. 2024-00906                
Dėl žemės ūkio ministro 2014 m. spalio 24 d. įsakymo Nr. 3D-792 „Dėl Žuvininkystės kontrolės pareigūnų atliekamų patikrinimų tvarkos aprašo patvirtinimo“ pakeitimo

5.

                    Lietuvos Respublikos žemės ūkio ministerija, Įsakymas
                
Nr. 3D-686,
2024-09-27,
paskelbta TAR 2024-09-27, i. k. 2024-16991                
Dėl žemės ūkio ministro 2014 m. spalio 24 d. įsakymo Nr. 3D-792 „Dėl Žuvininkystės kontrolės pareigūnų atliekamų patikrinimų tvarkos aprašo patvirtinimo“ pakeitimo

6.

                    Lietuvos Respublikos žemės ūkio ministerija, Įsakymas
                
Nr. 3D-521,
2025-10-22,
paskelbta TAR 2025-10-22, i. k. 2025-17551                
Dėl žemės ūkio ministro 2014 m. spalio 24 d. įsakymo Nr. 3D-792 „Dėl Žuvininkystės kontrolės pareigūnų atliekamų patikrinimų tvarkos aprašo patvirtinimo“ pakeitimo

